รัฐบาลไทย-ข่าวทำเนียบรัฐบาล-ปลัด มท. เปิดอบรมวิทยากรผู้ถ่ายทอดความรู้ประวัติศาสตร์ชาติไทยประจำท้องถิ่น รุ่นที่ 4 เน้นย้ำ ร่วมกันสนองพระราชปณิธานฯ "ประเทศชาติมั่นคง ประชาชนมีความสุข" มีใจรุกรบมุ่งมั่นทำหน้าที่
วันอังคารที่ 30 มกราคม 2567
30/01/2567
ปลัด มท. เปิดอบรมวิทยากรผู้ถ่ายทอดความรู้ประวัติศาสตร์ชาติไทยประจําท้องถิ่น รุ่นที่ 4 เน้นย้ํา ร่วมกันสนองพระราชปณิธานฯ "ประเทศชาติมั่นคง ประชาชนมีความสุข" มีใจรุกรบมุ่งมั่นทําหน้าที่
ปลัด มท. เปิดอบรมวิทยากรผู้ถ่ายทอดความรู้ประวัติศาสตร์ชาติไทยประจําท้องถิ่น รุ่นที่ 4 เน้นย้ํา ร่วมกันสนองพระราชปณิธานฯ "ประเทศชาติมั่นคง ประชาชนมีความสุข" มีใจรุกรบมุ่งมั่นทําหน้าที่ "ครูจิตอาสา" ไปผลิตครู ข เพื่อช่วยกันสร้างความรักและความกตัญญูกตเวที
ปลัด มท. เปิดอบรมวิทยากรผู้ถ่ายทอดความรู้ประวัติศาสตร์ชาติไทยประจําท้องถิ่น รุ่นที่ 4 เน้นย้ํา ร่วมกันสนองพระราชปณิธานฯ "ประเทศชาติมั่นคง ประชาชนมีความสุข" มีใจรุกรบมุ่งมั่นทําหน้าที่ "ครูจิตอาสา" ไปผลิตครู ข เพื่อช่วยกันสร้างความรักและความกตัญญูกตเวที ผ่านการบอกเล่าเรื่องราวประวัติศาสตร์ชาติไทยและประวัติศาสตร์ท้องถิ่นในทุกพื้นที่ ทําให้ผืนแผ่นดินไทยเป็นแผ่นดินแห่งความสุขอย่างยั่งยืน
วันนี้ (30 ม.ค. 67) เวลา 09.00 น. ที่ศูนย์ศึกษาและพัฒนาชุมชนเพชรบุรี ตําบลเขาใหญ่ อําเภอชะอํา จังหวัดเพชรบุรี นายสุทธิพงษ์ จุลเจริญ ปลัดกระทรวงมหาดไทย เป็นประธานเปิดโครงการศึกษาอบรมวิทยากรเพื่อทําหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจําท้องถิ่น ปี 2567 รุ่นที่ 4 โดยได้รับเกียรติจากนายกองเอก ธารณา คชเสนี นายหมวดตรี น้ําเพ็ชร คชเสนี สัตยารักษ์ ดร.ลักษิกา เจริญศรี ร่วมเป็นวิทยากร โอกาสนี้ นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี นางวันเพ็ญ มังศรี นายธรรมนูญ ศรีวรรธนะ นายภคพัส ส่งวัฒนายุทธ รองผู้ว่าราชการจังหวัดเพชรบุรี นางสาวเบญจวรรณ มีเผือก หัวหน้าสํานักงานจังหวัดเพชรบุรี พร้อมด้วยหัวหน้าส่วนราชการ ร้อยตรี สรมงคล มงคละสิริ ผู้อํานวยการสถาบันดํารงราชานุภาพ และผู้เข้ารับการศึกษาอบรมจากจังหวัด 4 จังหวัด ได้แก่ เพชรบุรี ประจวบคีรีขันธ์ ราชบุรี และสมุทรสงคราม จํานวน 85 คน ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอขอบคุณคุณครูวิทยากรจากศูนย์อํานวยการใหญ่จิตอาสาพระราชทาน ผู้เป็น "สามทหารเสือจิตอาสา" ในการสนองพระราชปณิธานของพระบาทสมเด็จพระเจ้าอยู่หัว ด้วยการร่วมด้วยช่วยกันแก้ไขในสิ่งผิด ช่วยให้สังคมไทยเกิดความตื่นตัวและเกิดการเรียนรู้ เกิดสิ่งที่ดีที่เราเรียกว่า ครูประจําชุมชนหรือครูประจําท้องถิ่นที่เป็นจิตอาสาไปช่วยกันทําให้ลูกหลาน ผู้คนทั่วไป ทั้งเด็กและผู้ใหญ่ได้ให้ความสําคัญกับการเรียนรู้เรื่องราวประวัติศาสตร์ชาติไทยและประวัติศาสตร์ท้องถิ่น ซึ่งเป็นเรื่องที่เกี่ยวข้องกับพวกเราทุกคน ดังพระราชปณิธานของพระบาทสมเด็จพระเจ้าอยู่หัวที่ทรงมุ่งมั่นแน่วแน่ในการ "สืบสาน รักษา และต่อยอด" พระราชปณิธานแห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทําให้คนไทยไม่ลืมกําพืด ไม่ลืมชาติกําเนิด และไม่ลืมประวัติศาสตร์ความเป็นมา อันมีนัยว่า เราจะไม่ลืมบรรพบุรุษผู้เสียสละของเรา ซึ่งในทางศาสนาพุทธหมายความว่า เราจะไม่ลืมความกตัญญูกตเวทีที่ถือเป็นเบื้องต้น เพื่อส่งผลให้เบื้องต่อไป คือ เราจะมีความรักและความหวงแหนในแผ่นดินไทย เกิดความรู้สึกซาบซึ้งในพระคุณของบรรพบุรุษไทยที่เสียสละเลือดเนื้อและชีวิตเพื่อที่จะรักษาผืนแผ่นดินผืนสุดท้ายที่เป็นแผ่นดินไทยให้ลูกหลานรุ่นต่อไปได้อาศัยอยู่อย่างมีความสุข
"ความกตัญญูกตเวทีในเบื้องต้นและเบื้องกลางจะนําไปสู่การผลักดันที่ทําให้พวกเราทุกคนในที่แห่งนี้ ซึ่งเป็นผู้ที่มีความเสียสละมาเป็นจิตอาสา สมดังพระราชประสงค์ของพระบาทสมเด็จพระเจ้าอยู่หัว ซึ่งพระองค์ท่านทรงอยากเห็นคนไทยมีจิตใจเสียสละ เป็นจิตอาสา โดยมีพระบรมราชานุญาตให้จัดตั้งโรงเรียนจิตอาสาพระราชทาน เราทําความ ดี ด้วยหัวใจ เพื่อเชิญชวนให้คนในสังคมได้ตระหนักถึงคําว่า "จิตอาสา" ช่วยกันบําเพ็ญตนให้เป็นประโยชน์กับสังคมและผู้อื่น โดยหลังจากนี้ทุกท่านที่ผ่านการทดสอบการฝึกอบรมวิทยากรผู้ถ่ายทอดความรู้ประวัติศาสตร์ชาติไทยประจําท้องถิ่น นับตั้งแต่การอยู่ร่วมกัน 3 วัน 3 คืน ตลอดจนการทบทวน ซึมซับ รับรู้ เรื่องราวประวัติศาสตร์ชาติไทยที่เราเคยรู้อยู่แล้ว และบางเรื่องที่ยังไม่รู้มาก่อน อันจะเป็นประโยชน์และเป็นความทรงจํา ทําให้พวกเราสามารถนําเอาไปใช้สืบทอด ขยายผล เพื่อพูดคุยกับเพื่อนร่วมงาน กับพี่น้องประชาชนในตําบล/หมู่บ้าน ตลอดจนการตั้งวงสนทนาพูดคุยให้กับลูกหลานที่อยู่ในวัยเรียนได้มีโอกาสรับรู้รับทราบ เกิดความรักความสามัคคี เกิดความกตัญญู เสริมสร้างพลังแห่งความรักประเทศและผืนแผ่นดินอันเป็นบ้านเกิดเมืองนอน ช่วยกันทําให้คนในบ้านเมืองนี้ไม่ลืมกําพืดของตนเอง ก็จะทําให้ประเทศนี้เต็มไปด้วยผู้คนที่รับรู้เรื่องราวของบรรพบุรุษของพวกเราชาวไทย บังเกิดสิ่งที่เรียกว่าความกตัญญูกตเวที และร่วมการสืบทอดเจตนารมณ์การดูแลรักษาประเทศนี้ให้มั่นคงแข็งแรงยิ่งขึ้นไป" นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า การสนองพระราชปณิธานของพระบาทสมเด็จพระเจ้าอยู่หัว พวกเราสามารถทําได้มากมายหลายวิธี เริ่มตั้งแต่ทําหน้าที่ของตนเองและหน้าที่ต่อครอบครัวให้ดี จากนั้น คือ การทําหน้าที่ต่อประเทศชาติ ซึ่งต้องอาศัยหัวใจและความมุ่งมั่นตั้งใจ โดยประยุกต์นําเอาหลักคําสอนของพระพุทธเจ้า ตั้งแต่การค้นคว้า สืบหาหลักแห่งการดับทุกข์ตามหลักของธรรมชาติ การเกิด แก่ เจ็บ ตาย แล้วทรงแสดงพระธรรมเทศนาแก่คนที่เป็นบัวพ้นน้ํา คือ การโปรดปัญจวัคคีย์ทั้ง 5 ผู้มีจิตอาสาในการหาแนวทางการจะดับทุกข์ แล้วไปแผ่ขยายสาขา ทําให้หลักธรรมคําสอนของพระพุทธศาสนาได้รับการขยายไปทั่วแคว้นดินแดนชมพูทวีป และดินแดนอันไกลโพ้น เฉกเช่นเดียวกันกับพวกเราทุกคนที่จะนําเอาองค์ความรู้ไปช่วยกันขยายผลทําให้เกิด "ครู ข" โดยมี "ผู้นํา" คือ ผู้ว่าราชการจังหวัด นายอําเภอ ผู้บริหารองค์กรปกครองส่วนท้องถิ่น ไปเชื้อเชิญผู้มีจิตอาสา มีใจรักชาติเสียสละเพื่อชาติ มีสติปัญญา มาช่วยพูดคุยถ่ายทอด เพื่อให้เกิดสิ่งที่ดีกับสังคมของเรา ร่วมกันสนองพระราชปณิธานของพระบาทสมเด็จพระเจ้าอยู่หัวที่มุ่งมั่นแน่วแน่ทําให้ "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" ซึ่งไม่ว่าพวกเราจะอายุเท่าไหร่ ทําอาชีพอะไร ไม่ใช่สาระสําคัญ แต่สิ่งสําคัญคือผู้คนทั้ง 85 คนที่อยู่ ณ ที่แห่งนี้ ท่านมาด้วยความเสียสละ ด้วยความสมัครใจที่จะได้กลับไปช่วยกันทําในสิ่งที่ดี ช่วยกันทําให้องค์ความรู้เรื่องของประวัติศาสตร์ชาติไทย ประวัติศาสตร์ท้องถิ่นของบ้านท่าน ได้รับการเผยแพร่ ขยายไปสู่พี่น้องในชุมชน ตําบล หมู่บ้าน โดยมีผู้นําชุมชนและผู้บริหารองค์กรปกครองส่วนท้องถิ่น รวมถึงผู้บริหารสถานศึกษาทั้งในสังกัดองค์กรปกครองส่วนท้องถิ่นและกระทรวงศึกษาธิการ จะได้ไปช่วยกันขับเคลื่อนวิชาประวัติศาสตร์ชาติไทย ดังพระราชเสาวนีย์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงตรัสในหลายครั้งหลายคราว่า “ประเทศไทยจะต้องมีผู้มีความรู้ประวัติศาสตร์ชาติไทย อันจะทําให้ประเทศชาติมั่นคงได้ เพราะวิชาประวัติศาสตร์ชาติไทยจะทําให้เรารู้รากเหง้า ที่มาที่ไปของบรรพบุรุษของเรา และจะได้รู้สิ่งที่หาได้ยากในปัจจุบัน นั่นคือ ความภาคภูมิใจและความกตัญญูกตเวที”
"ขอให้ทุกท่านจงมั่นใจว่า "วิชาประวัติศาสตร์ชาติไทย" จะเป็นส่วนสําคัญในการทําให้ประเทศชาติเกิดความมั่นคง ทําให้ผู้คนได้รู้รักสามัคคี เกิดความภาคภูมิใจในบ้านเกิดเมืองนอน หล่อหลอมจนเป็นผู้มีจิตอาสาดูแลครอบครัว ชุมชน และประเทศชาติ ยังประโยชน์ให้ให้ประเทศชาติมั่นคง ประชาชนมีความสุข ดังพระราชดํารัสของพระบาทสมเด็จพระเจ้าอยู่หัว จึงขอฝากความหวังไว้กับผู้เข้ารับการศึกษาอบรมทุกคน ไปร่วมกันเล่าเรื่องประวัติศาสตร์ชาติไทย ใช้โอกาสในชีวิตไปถ่ายทอดพูดคุย โดยอาจจะเป็นลักษณะสภากาแฟ พูดคุย บอกเล่า ทําให้วงสนทนาเป็น "ห้องเรียนประวัติศาสตร์ชาติไทย" ตลอดไปจนถึงการไปทําหน้าที่เป็นวิทยากรจิตอาสาบอกเล่าประวัติศาสตร์ชาติไทยประจําท้องถิ่น ขณะเดียวกันท่านผู้ว่าราชการจังหวัดในฐานะประธานกรรมการศึกษาธิการจังหวัดต้องผลักดันส่งเสริมให้สถานศึกษาทุกสังกัดในพื้นที่จังหวัดได้มีการเรียนการสอนประวัติศาสตร์ชาติไทย โดยมีวิทยากรผู้ผ่านการศึกษาอบรมเหล่านี้ เป็นครู ก ไปบอก ไปเล่า ไปสร้าง ครู ข ทั้งผู้เป็นครูบาอาจารย์ ตลอดจนถึงผู้ปกครอง และนักเรียนทุกคน เพราะทุกท่านเป็นความหวังของชาติ ผู้ที่ต้องทําให้คนไทยได้รู้จักและภูมิใจในคุณค่าของความเป็นไทย มีความกตัญญูกตเวทีต่อบรรพบุรุษ มีความจงรักภักดีต่อสถาบันชาติ ศาสนา และพระมหากษัตริย์ ช่วยกันทําสิ่งที่ดีให้เกิดขึ้นบนผืนแผ่นดินไทย และมีจิตใจรุกรบในการทําหน้าที่ "ผู้บอกเล่าประวัติศาสตร์ชาติไทยประจําท้องถิ่น" เพื่อประเทศชาติสืบไป" นายสุทธิพงษ์ฯ กล่าวในช่วงท้าย
ร้อยตรี สรมงคล มงคละสิริ ผู้อํานวยการสถาบันดํารงราชานุภาพ กล่าวว่า การศึกษาอบรมวิทยากรเพื่อทําหน้าที่เป็นผู้ถ่ายทอดความรู้เกี่ยวกับประวัติศาสตร์ชาติไทยประจําท้องถิ่น มีวัตถุประสงค์เพื่อให้ผู้เข้ารับการฝึกอบรมมีความรู้ความเข้าใจเกี่ยวกับหลักการทรงงานและการพัฒนาประเทศตามหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อนํามาปรับใช้ให้เป็นวิถีในการดําเนินชีวิต เป็นผู้มีจิตอาสา จิตสาธารณะ เสียสละ เอื้อเฟื้อแบ่งปันแก่ผู้อื่น มีค่านิยมของการเป็นผู้มีจิตสํานึกรักและหวงแหน มุ่งจงรักภักดี พร้อมธํารงรักษาไว้ซึ่งสถาบันชาติ ศาสนา และพระมหากษัตริย์ ตลอดจนนําความรู้ ความเข้าใจ และประสบการณ์ที่ได้รับไปต่อยอด ขยายผล เพื่อการพัฒนาพื้นที่ ตามบริบทของภูมิสังคม และยกระดับคุณภาพชีวิตของพี่น้องประชาชนอย่างยั่งยืน โดยได้รับความอนุเคราะห์คณะครูผู้ทรงคุณวุฒิจากศูนย์อํานวยการใหญ่จิตอาสาพระราชทานมาบรรยายให้ความรู้ทางวิชาการ การเสวนาแลกเปลี่ยนเรียนรู้ ตลอดจนการทดสอบเพื่อวัดมาตรฐานของผู้เข้ารับการศึกษาอบรม โดยมีผู้เข้ารับการศึกษาอบรมโครงการฯ รวม 18 รุ่น จํานวน 2,180 คน โดยจะฝึกอบรมระหว่างวันที่ 8 มกราคม - 18 พฤษภาคม 2566 ณ ศูนย์ศึกษาและพัฒนาชุมชน สถาบันการพัฒนาชุมชน กรมการพัฒนาชุมชน ทั่วประเทศ
"สําหรับการศึกษาอบรมในครั้งนี้ เป็นรุ่นที่ 4 มีกลุ่มเป้าหมาย จํานวนทั้งสิ้น 85 คน ประกอบด้วย จังหวัดประจวบคีรีขันธ์ จังหวัดราชบุรี จังหวัดสมุทรสงคราม และจังหวัดเพชรบุรี ฝึกอบรมระหว่างวันที่ 29 มกราคม - 2 กุมภาพันธ์ 2567 รวม 5 วัน โดยผู้เข้ารับการศึกษาอบรมจะได้รับความรู้เกี่ยวกับความเป็นมาของชนชาติไทยและประวัติศาสตร์ท้องถิ่น เสาหลักและหลักการดํารงอยู่ได้ของชาติไทย ประวัติศาสตร์ชาติไทย ความเสียสละของบูรพมหากษัตริย์ไทยในยุคกรุงสุโขทัย กรุงศรีอยุธยา กรุงธนบุรี และกรุงรัตนโกสินทร์ และพระราชประวัติ พระบุญญาธิการ พระอัจฉริยภาพ และพระราชกรณียกิจพระบาทสมเด็จพระเจ้าอยู่หัว ตลอดจนจะมีการเสริมทักษะการสอนในแต่ละหัวข้อของผู้เข้ารับการศึกษาอบรม ซึ่งจะทําให้ผู้เข้าร่วมโครงการสามารถนําความรู้ความเข้าใจ ตลอดจนประสบการณ์ที่ได้รับไปต่อยอด ขยายผล พบปะแลกเปลี่ยน เรียนรู้ซึ่งกันและกันในการพัฒนาเครือข่ายในลักษณะการทํางานเป็นทีม นําไปสู่การขับเคลื่อนและสร้างกลไกการทํางานร่วมกันระหว่างภาคีเครือข่ายต่าง ๆ เพื่อการพัฒนาพื้นที่ตามบริบทของภูมิสังคมและสร้างความรักความสามัคคีในพื้นที่อย่างยั่งยืน" ร้อยตรี สรมงคลฯ กล่าว
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood